דוגמאות כתבי טענות - ביטוח ונזיקין
דוגמאות כתבי טענות - ביטוח ונזיקין

2. כתב תביעה - פיצויים בגין נזקי גוף לפי חוק הפיצויים לנפגעי תאונות דרכים, התשל"ה-1975 - תביעת עזבון - סיוע בדחיפת רכב תקוע

בבית-המשפט השלום                                                                    ת"א ______

ב ____           

התובעים:                      
1. עזבון המנוח ____ ז"ל 




על-ידי יורשתו, התובעת 2




2. ____ ת.ז. ____
 

ע"י ב"כ עורך-הדין ____
מרח' ____, עיר ____
טל: ____, פקס: ____
נגד

הנתבעים:

1. ____ ת.ז. ____
 

ע"י ב"כ עורך-הדין ____
מרח' ____, עיר ____
טל: ____, פקס: ____
2. ____ ת.ז. ____
 

ע"י ב"כ עורך-הדין ____
מרח' ____, עיר ____
טל: ____, פקס: ____



3. ____ לביטוח בע"מ




מרח' ____, עיר ____ 

4. ____ ת.ז. ____
 

ע"י ב"כ עורך-הדין ____
מרח' ____, עיר ____
טל: ____, פקס: ____
מהות התביעה: נזק גוף.
סכום התביעה: בגובה סמכות בית-משפט שלום. 

כתב תביעה
א. כללי

1. התובעים מתכבדים בזאת להגיש לבית-המשפט הנכבד, כתב תביעה מטעמם.

2. התובעים יהיו מיוצגים בתביעה זו על-ידי ב"כ דלעיל, וכתובתם למסירת כתבי בי-דין תהא במען משרד עורך-הדין הנ"ל.

3. כל הטענות בכתב תביעה זה, מובאות ונטענות בהשלמה ו/או לחילופין, הכל לפי הדבק הדברים והקשרם.

ב. הצדדים לתובענה
4. כללי

4.1 התובע מס' 1 הינו עזבון המנוח ____ ז"ל אשר נשא בחייו ת.ז. מספר: ____ . המנוח, יליד שנת ____ (להלן: "המנוח" ו- "העזבון", בהתאמה).
4.2 התובעת מס' 2 הינה אלמנת המנוח, ילידת שנת ____.

5. הנתבע מס' 1, היה בכל המועדים הרלוונטיים לתובענה שבנדון, נהג ברכב מסוג ____  מ.ר. ____ (להלן: "הרכב הראשון"), אשר פגע במנוח והרגו.

6. הנתבע מס' 2 היה בכל המועדים הרלוונטיים לתובענה שבנדון, נהג ברכב מסוג ____ מ.ר. ____ בה נסע המנוח (להלן: "הרכב השני").
7. הנתבעת מס' 3 הינה חברה לביטוח בע"מ, המורשית לעסוק בעסקי ביטוח רכב מנועי והמשמשת כ"מבטח" בהתאם לפקודת ביטוח רכב מנועי (נוסח חדש), התש"ל-1970- (להלן: "הפקודה"). בטחה את הנתבע מספר 2 בפוליסה מספר: ____ ____ וחבה בפיצוי התובעים לפי החוק.

8. הנתבע מס' 4  היה בכל המועדים הרלוונטיים לתובענה שבנדון, נהג ברכב מסוג ____, מ.ר. ____ (להלן: "הרכב השלישי"), אשר פגע במנוח והרגו.

ג. הכיסוי הביטוחי
9. בכל הזמנים הרלוונטיים לתובענה דנן, ביטחה הנתבעת 4 (להלן: "הנתבעת") את  השימוש ברכב, השני והוציאה על-פי דרישותיה של הפקודה, פוליסת ביטוח בת-תוקף שמספרה ____ ____  וכן תעודת ביטוח כדין.

ד. אירוע התאונה
10. ביום ____ נסע המנוח ברכב השני , אשר היה נהוג על-ידי מר ____, ת.ז. ____,  הנתבע 2, בשלב מסויים ארעה ברכב תקלה והוא נעצר, המנוח ירד מהרכב על-מנת לדחוף אותו מאחור והוא נפגע ונהרג מהרכבים הנהוגים על-ידי הנתבע 1 ועל-ידי הנתבע 4 (להלן: "התאונה").

***   מצ"ב יפוי-כוח, טופס ויתור על סודיות רפואית, תצהיר בריאות, תעודת פטירה, צו ירושה, אישור משטרה מסומנים 6-1 ומהווים חלק בלתי-נפרד מכתב התביעה.

11. התובעים יטענו, כי  על הנתבעת 3 לפצות אותם לפי חבותה בפוליסה כלפי נתבע מספר 2 כנוהג ברכב, בגין הנזקים שנגרמו להם כתוצאה מהתאונה  בהתאם לחוק נפגעי תאונות דרכים, התשל"ה-1975 (להלן: "החוק").

""תאונת דרכים" - מאורע שבו נגרם לאדם נזק גוף עקב שימוש ברכב מנועי למטרות תחבורה; יראו כתאונת דרכים גם מאורע שאירע עקב התפוצצות או התלקחות של הרכב, שנגרמו בשל רכיב של הרכב או בשל חומר אחר שהם חיוניים לכושר נסיעתו, אף אם אירעו על-ידי גורם שמחוץ לרכב, וכן מאורע שנגרם עקב פגיעה ברכב שחנה במקום שאסור לחנות בו או מאורע שנגרם עקב ניצול הכוח המיכני של הרכב, ובלבד שבעת השימוש כאמור לא שינה הרכב את ייעודו המקורי; ואולם לא יראו כתאונת דרכים מאורע שאירע כתוצאה ממעשה שנעשה במתכוון כדי לגרום נזק לגופו או לרכושו של אותו אדם, והנזק נגרם על-ידי המעשה עצמו ולא על-ידי השפעתו של המעשה על השימוש ברכב המנועי;"

"שימוש ברכב מנועי" - נסיעה ברכב, כניסה לתוכו או ירידה ממנו, החנייתו, דחיפתו או גרירתו, טיפול-דרך או תיקון-דרך ברכב, שנעשה בידי המשתמש בו או בידי אדם אחר שלא במסגרת עבודתו, לרבות הידרדרות או התהפכות של הרכב או התנתקות או נפילה של חלק מהרכב או מטענו תוך כדי נסיעה וכן הינתקות או נפילה כאמור מרכב עומד או חונה, שלא תוך כדי טיפולו של אדם ברכב במסגרת עבודתו ולמעט טעינתו של מטען או פריקתו, כשהרכב עומד;"

12. לחילופין, יטענו התובעים, כי על הנתבעים 1 ו- 4 לפצות אותם בגין הנזקים שנגרמו להם כתוצאה מהתאונה, שכן שכן הם פגעו במנוח מחוץ לרכב בו נסע והינו בגדר "הולך רגל" לפי החוק.
13. המנוח יליד ____ , בן ____ במותו עבד עובר לתאונה בשני מקומות עבודה; האחד - "____ בע"מ", שם השתכר כ- ____ ש"ח בחודש, השני - "____ בע"מ, שם השתכר כ- ____ ש"ח בחודש, ובסה"כ: כ- ____ש"ח בחודש, שהם ____ ש"ח משוערך להיום (מצ"ב תלושי שכר, מסומנים 7).

ה. תביעת התלויים
14. במותו, הותיר אחריו המנוח את האלמנה ו- ____ יתומים בגירים (להלן: "היתומים") דואבים וכואבים, אשר באחת נשבר מטה לחמם וניטלה מהם לצמיתות ידו העוזרת, המחנכת והמנחה של המנוח (להלן: "התלויים").

15. עובר לתאונה היה המנוח נשוי באושר לתובעת 2 ויחד תוך קיום חיי משפחה ומשק בית מלאים ומשותפים שהושתתו על אהבה, תמיכה, עזרה הדדית וחינוך לערכים, תרבות ומוסר.

16. התמיכה לאלמנה 

כבעל וכאב מסור ואוהב, דאג המנוח למילוי כל צרכיה החומריים של האלמנה. כפועל יוצא, נתמכה האלמנה על-ידי המנוח והיתה תלויה בו כליל בין במישרין על-ידי קבלת כספים מידיו ובין בעקיפין על-ידי שימוש בכספי משק הבית - לרשותה העמיד המנוח את מלוא שיעור הכנסתו (להלן: "תמיכה לאלמנה").

17. שירותי בעל 
17.1 כבעל מסור ואוהב הקדיש המנוח לאלמנה את מלוא זמנו הפנוי, מרצו ויכולתו לשם מילוי מכלול צרכיה הנוספים - בין הניתנים לשומה כספית ולפיכך לרכישה או להטבת נזק, ובין שערכם לא יסולא בפז.
17.2 בהעניקו שירותי בעל אלה, עשה המנוח ימים כלילות, טרח מעל ומעבר לכל חובה חוקית ו/או מוסרית המוטלת עליו ופעל ללא לאות בין בעצמו ובין על דרך של סיוע ומתן עזרה למען לא יחסר לבני משפחתו מאומה.
17.3 בין היתר, העניק המנוח לאלמנה את השירותים שלהלן:

עזרה בעבודות משק הבית, ולרבות: בישול, קניות, אחזקה, ניקיון, כביסה וכיוצא בזה, (להלן: "שירותי בעל").

18. הכנסות משק הבית
18.1 הכנסת המנוח
18.1.1
עובר לקרות התאונה השתכר המנוח ____ ש"ח שהם בשערוך להיום.

18.1.2 המנוח יליד שנת ____ , היה כבן ____ במותו, בריא בגופו ובנפשו ולפניו עמדו לפחות עוד ____ שנות עבודה לפחות עד הגיעו לגיל פרישה ועד לתום תוחלת חייו עוד כ- ____ שנות פנסיה.

18.2 הכנסת האלמנה
18.2.1 האלמנה, ילידת שנת : ____ היתה כבת ____ שנים במות המנוח, בריאה בגופה ובנפשה.
18.2.2 עובר לתאונה השתכרה האלמנה ____ ש"ח נטו בחודש, שהם ____ש"ח משוערך להיום.

***  העתק תלוש שכר מצ"ב לכתב התביעה כנספח 8 ומהווה   חלק בלתי-נפרד הימנו.     

18.2.3
בפני האלמנה עומדת שנת עבודה אחת עד הגיעה לגיל פרישה וממועד זה ועד לתום תוחלת חייה עמדו בפני האלמנה עוד כ- ____ שנות פנסיה.

19. מידת ומשך התלות במנוח
על-סמך היסודות האיתנים עליהם הושתתו קשרי המשפחה, בהתבסס על ניסיון העבר של התא המשפחתי המצומצם והמורחב, על דרך היקש מאורח ההתנהגות המקובלת בקרב משפחות מחתך סוציו-אקונומי דומה ובהתאם לגישתה העקבית של הפסיקה באשר למשפחות כגון דא, יהא זה אך מן הדין ומן הצדק להעריך תקופת ומידת תלותה של האלמנה במנוח, בשיעורים כדלקמן:

19.1 לאלמנה
19.1.1
אובדן תמיכה - ידה מלאה עד תום תוחלת חייה.

19.1.2
אובדן שירותי בעל - שירותי בעל מלאים עד תום תוחלת חייה.

20. סך נזקי התלויים
מן המקובץ עולה, כי סך נזקי התלויים לעבר הינו כדלקמן:

נזק מיוחד

20.1 הפסדי תמיכה על-פי שיטת הידות

-
____ ש"ח 


 20.2 אובדן שירותי בעל



- 
____ ש"ח

נזק כללי

20.3 הפסדי תמיכה על-פי שיטת הידות

-
_______ ש"ח

20.4 אובדן שירותי בעל



-
_______ ש"ח

20.5 הפסדי פנסיה לאלמנה


-
_______ ש"ח

ח. תביעת העזבון

21. הוצאות קבורה מצבה לוויה אזכרה בשלושים וביום השנה למותו - בעקבות פטירתו של המנוח בתאונה, נגרם לעזבון נזק ממוני בגין הוצאות קבורה ומצבה וזאת מעבר להוצאות לרגל האבל על מות המנוח.
22. נזק לא ממוני לעזבון - כתוצאה מן התאונה נתקצרה באחת תוחלת חייו של המנוח באורח המזכה את העזבון מכוח תקנה 4 לתקנות הפיצויים לנפגעי תאונות דרכים (חישוב פיצויים בשל נזק שאינו נזק ממון), התשל"ו-1976.
23. הפסד שכר על-פי "השנים האבודות" - לעזבון עומדת הזכות לפיצוי בגין אובדן יכולת ההשתכרות של המנוח, שתוחלת חייו נתקצרה, באותן שנים שנגרעו ממנו, עקב מעשה העוולה.
24. מכאן שיהא זה נכון וצודק להעריך נזקים אילו לפי השיעורים כדלקמן: 

נזק מיוחד:

הוצאות קבורה מצבה ולוויה


        
  ____  ש"ח 

הפסד שכר ו/או תמיכה לעבר, מיום התאונה ועד ליום הגשת התביעה, הפסדי התמיכה לתובעת 2  ו/או על-פי השנים האבודות 

- ____ ש"ח 

נזק כללי:
הפסד שכר לעתיד  על-פי "השנים האבודות"

נזק לא ממוני

הפסד פנסיה

25. התובעים יטענו כי יש לפצותם לפי התביעה הגבוהה מבין השניים (תלויים או עזבון) בתוספת ראשי הנזק שאינם חופפים.
26. כל הטענות המובאות בכתב תביעה זה נטענות במצטבר ולחילופין, הכל כפי העניין והקשר הדברים.
27. לבית-המשפט הנכבד נתונה הסמכות העניינית והמקומית לדון בתובענה, וזאת נוכח מהותה, סכומה, ומקום סניפיה וניהול עסקיה של הנתבעת 3.
28. אשר-על-כן מתבקש בית-המשפט הנכבד להזמין את הנתבעים לדין ולחייבם בתשלום מלוא נזקי התובעים בצירוף ריבית, הפרשי הצמדה, הוצאות משפט, שכר-טרחת עורך-דין ומע"מ.

___________

      ______, עו"ד

      ב"כ התובעים
2
1

